text: 5. klasse gik syv millioner skridt
  07 juni 2012 kl. 14.35
  5. klasse på Deutsche Schule i Haderslev er den mest aktive skoleklasse i Danmark. Klassen har på syv uger gået 7.135.503 skridt.
  Klassen har deltaget i den landsdækkende konkurrence GO'Muuh, hvor danske skoleelever skulle samle skridt til fordel for Julemærkehjemmene i Danmark.
  Ca. 3.000 skoleklasser og ca. 75.000 elever har på 7 uger samlet gået 1.523.445.695 skridt.
  På mandag drager klassen til København, hvor de bl.a. skal møde de 2 kampagneambassadører Silas Holst og Sophie Fjellvang-Sølling samt på vegne af alle danske skoleelever overrække en check på 250.000 kr. til Julemærkefonden.
  